Ο  **Χαβιέ Ενρίκε «Κίκε» Ντελγάδο Σαβέριο** (ισπανικά: **Javier Enrique "Kike" Delgado Saverio,** Γένοβα, 19 Ιουνίου 1999), ευρύτερα γνωστός στο κοινό ως **Κίκε Σαβέριο**, είναι Εκουαδοριανός επαγγελματίας ποδοσφαιριστής, ο οποίος αγωνίζεται ως εξτρέμ για τον Άρη Θεσσαλονίκης της Super League. Είναι κάτοχος τριών υπηκοοτήτων (ιταλική, ισπανική και εκουαδοριανή).

Γεννημένος στο Γένοβα της Ιταλίας από γονείς από το Εκουαδόρ , όπου επέστρεψε σε βρεφική ηλικία. Όταν ήταν 5 ετών, η οικογένεια του μετανάστευσε εκ νέου, αυτή τη φορά στην Βαρκελώνη.. Εκεί, ο Κίκε ξεκίνησε την ενασχόλησή του με το ποδόσφαιρο, στα τμήματα υποδομών της **UE Cornellà**, και το 2015 μεταπήδησε στις Ακαδημίες της Μπαρτσελόνα.  Ξεκίνησε προπονήσεις στη Β’ ομάδα νέων, με προπονητή τον Γαλικιανό Quique Álvarez και τη σεζόν 2017/18 μετακόμισε στη Α’ ομάδα νέων, με την οποία κέρδισε το Division of Honor (σ.σ. είναι το κορυφαίο ισπανικό πρωτάθλημα ποδοσφαίρου για νέους παίκτες κάτω των 19 ετών) καθώς και το ΟΥΕΦΑ Γιουθ Λιγκ, αν και έχασε ένα μεγάλο μέρος και των δύο διοργανώσεων λόγω ενός μυϊκού τραυματισμού. 

Στο τέλος της σεζόν, και πιο συγκεκριμένα στις 12 Ιουλίου 2018, ανανέωσε το συμβόλαιό του με τον σύλλογο μέχρι το 2020, με ρήτρα καταγγελίας 50 εκατομμυρίων ευρώ.  Τη σεζόν 2018/19 προωθήθηκε στη Μπαρτσελόνα Β, η οποία αγωνίζονταν στη Σεγούντα Ντιβισιόν Β, κατηγορία στην οποία έκανε το ντεμπούτο του στον αγώνα της πρώτης αγωνιστικής κόντρα στην Club Deportivo Alcoyano, μπαίνοντας στο δεύτερο ημίχρονο ως αλλαγή.  Γρήγορα εγκαταστάθηκε στο αριστερό άκρο της επιθετικής γραμμής της ομάδας, μέχρι τη στιγμή που ένας σοβαρός τραυματισμός στον τένοντα του αριστερού του ποδιού, διέκοψε την εξέλιξή του, κρατώντας τον εκτός δράσης για τέσσερις μήνες.  Έκλεισε την πρώτη του σεζόν στην ομάδα με συνολικά 15 συμμετοχές κι ένα γκολ, αυτό εναντίον της **UE Olot**.  Κατά τη δεύτερη σεζόν, με προπονητή τον García Pimienta, αγωνίστηκε σε 22 αγώνες, στους οποίους σημείωσε πέντε γκολ, και κλήθηκε από τον Κίκε Σετιέν στην αποστολή της πρώτης ομάδας για έναν αγώνα, χωρίς όμως τελικά να αγωνιστεί. Στις 30 Ιουνίου 2020, αποχώρησε από τον καταλανικό σύλλογο, στο τέλος του συμβολαίου του.

Οσασούνα
--------

Στις 16 Σεπτεμβρίου 2020, υπέγραψε τριετές συμβόλαιο με την Οσασούνα, και αρχικά τοποθετήθηκε στη θυγατρική ομάδα του συλλόγου, η οποία αγωνίζονταν στη Σεγούντα Ντιβισιόν Β.  Έπαιξε ένα μόνο παιχνίδι, εναντίον της **CD Tudelano**,  ενώ στη συνέχεια κλήθηκε να προπονείται με την πρώτη ομάδα. 
Πραγματοποίησε το ντεμπούτο του στις 15 Δεκεμβρίου 2020, σε έναν αγώνα για το Κύπελλο Ισπανίας ενάντια στην **U.D.Tomares**, και μάλιστα σημείωσε ένα από τα έξι γκολ της ομάδας του (0-6).

Ανδόρρα
-------

Την 1η Φεβρουαρίου 2021, ανακοινώθηκε η μεταγραφή του στην Ανδόρρα, ομάδα επίσης της Σεγούντα Β.  
Με την ομάδα των Πυρηναίων, και προπονητή τον Έντερ Σαράμπια, αγωνίστηκε συνολικά σε 12 ματς μέχρι το τέλος της σεζόν, 8 από αυτά ως βασικός, και σημείωσε ένα τέρμα.

ΣΝ Πονφερραδίνα
---------------

Τη σεζόν 2021/22 παραχωρήθηκε με δανεισμό διάρκειας ενός έτους, στην Πονφερραδίνα.  
Αγωνίστηκε συνολικά σε 32 παιχνίδια, εκ των οποίων τα 11 ως βασικός, ώσπου την προτελευταία μέρα του πρωταθλήματος, στην οποία μάλιστα πέτυχε και γκολ κόντρα στην **Burgos CF**, υπέστη ρήξη αχίλλειου τένοντα.

Ντεπορτίβο Λα Κορούνια
----------------------

Τον Ιανουάριο του 2023, υπέγραψε συμβόλαιο με την Ντεπορτίβο Λα Κορούνια.  
Αγωνίστηκε σε 15 αγώνες με τον σύλλογο της Γαλικίας, συνήθως προερχόμενος από τον πάγκο, και σκόραρε δύο τέρματα.

Άρης Θεσσαλονίκης
-----------------

Αν και είχε ακόμη ένα χρόνο συμβόλαιο με την Ντεπορτίβο, αποχώρησε από τον σύλλογο και στις 2 Ιουλίου 2023 υπέγραψε συμβόλαιο συνεργασίας για 2+1 χρόνια, με τον Άρη Θεσσαλονίκης. 
Σημείωσε το παρθενικό του τέρμα με τους «κίτρινους» στις 7 Ιανουαρίου 2024, σκοράροντας το 2ο τέρμα της ομάδας του, στο νικηφόρο (με 2-1) αγώνα κόντρα στον ΠΑΟΚ. 
Στις 14 Ιανουαρίου 2024, σημείωσε το δεύτερο τέρμα του με τη φανέλα του Άρη, στην εκτός έδρας νίκη με 0-4 επί του  Παναιτωλικού.

Εθνικές ομάδες
--------------

Ως κάτοχος τριών διαβατηρίων, ο Σαβέριο είχε το δικαίωμα επιλογής για να εκπροσωπήσει είτε την Ιταλία, είτε τον Ισημερινό, είτε την Ισπανία. Αρχικά επέλεξε τη χώρα της Ιβηρικής, πραγματοποιώντας το ντεμπούτο του για την  Εθνική Ισπανίας Κ-19, στις 14 Νοεμβρίου 2017, στην ήττα 1–2 από την αντίστοιχη της  Εθνική Πορτογαλίας Κ-19.
Το 2019, κλήθηκε από την εθνική ομάδα Κ20 του Ισημερινού για να προπονηθεί ενόψει του Παγκόσμιου Κυπέλλου Κ-20 του 2019,  αλλά δεν κατόρθωσε να κερδίσει μια θέση στην αποστολή για την τελική φάση της διοργάνωσης.

Διακρίσεις
----------

**Μπαρτσελόνα**

* ΟΥΕΦΑ Γιουθ Λιγκ: 2017–18

Παραπομπές
----------

1. ↑  «¿Kike Saverio hace un guiño a la Selección de Ecuador?» [Kike Saverio gives a wink to the Ecuador national team?] (στα Ισπανικά). El Comercio. 10 Φεβρουαρίου 2020.
2. ↑  «Promesas de La Masía: Kike Saverio, acordes de bailarín» [Prospects of La Masía: Kike Saverio, chords of a dancer] (στα Ισπανικά). Vavel. 25 Σεπτεμβρίου 2019. Ανακτήθηκε στις 6 Οκτωβρίου 2020.
3. ↑  «Kike Saverio, el héroe silencioso del Barça B» [Kike Saverio, the silent hero of *Barça* B] (στα Ισπανικά). Sport. 14 Οκτωβρίου 2019. Ανακτήθηκε στις 6 Οκτωβρίου 2020.
4. ↑  «Kike Saverio renueva hasta el 2020» (στα es). FC Barcelona. 12 July 2018.. Ανακτήθηκε στις 6 October 2020.
5. ↑  «CD Alcoyano 3-1 FC Barcelona B: Losing start to Division 2B». FC Barcelona. 26 Αυγούστου 2018. Ανακτήθηκε στις 24 Δεκεμβρίου 2020.
6. ↑  «Kike Saverio pasará por el quirófano y estará cuatro meses de baja» [Kike Saverio will go through surgery and will be four months out] (στα Ισπανικά). Sport. 16 Οκτωβρίου 2018. Ανακτήθηκε στις 6 Οκτωβρίου 2020.
7. ↑  «Barça B 2-1 UE Olot: First win in the Miniestadi». FC Barcelona. 29 Σεπτεμβρίου 2018. Ανακτήθηκε στις 24 Δεκεμβρίου 2020.
8. ↑  «Chumi, Kike Saverio, Sergi Puig y Guillem no continúan en el Barça B» [Chumi, Kike Saverio, Sergi Puig and Guillem will not continue at *Barça* B] (στα Ισπανικά). FC Barcelona. 30 Ιουνίου 2020. Ανακτήθηκε στις 10 Σεπτεμβρίου 2020.
9. ↑  «Osasuna Promesas refuerza su plantilla con las incorporaciones de Kike Saverio, Joel Rodríguez, José Carlos Aliaga y Dani Santafé» [Osasuna Promesas bolster their squad with the signings of Kike Saverio, Joel Rodríguez, José Carlos Aliaga and Dani Santafé] (στα Ισπανικά). CA Osasuna. 16 Σεπτεμβρίου 2020. Αρχειοθετήθηκε από το πρωτότυπο στις 21 Ιανουαρίου 2023. Ανακτήθηκε στις 6 Οκτωβρίου 2020.
10. ↑  «Osasuna Promesas cede ante el Tudelano (0–2)» [Osasuna Promesas fall against Tudelano (0–2)] (στα Ισπανικά). CA Osasuna. 25 Οκτωβρίου 2020. Αρχειοθετήθηκε από το πρωτότυπο στις 21 Ιανουαρίου 2023. Ανακτήθηκε στις 24 Δεκεμβρίου 2020.
11. ↑  «Osasuna vence en su estreno copero (0–6)» [Osasuna win in their Cup debut (0–6)] (στα Ισπανικά). CA Osasuna. 15 Δεκεμβρίου 2020. Αρχειοθετήθηκε από το πρωτότυπο στις 21 Ιανουαρίου 2023. Ανακτήθηκε στις 24 Δεκεμβρίου 2020.
12. ↑  «Osasuna despacha el trámite de La Cartuja» [Osasuna dispatch the procedure of La Cartuja] (στα Ισπανικά). Diario AS. 15 Δεκεμβρίου 2020. Ανακτήθηκε στις 6 Ιανουαρίου 2021.
13. ↑  «El ecuatoriano Kike Saverio se marcha al Andorra, de la tercera categoría del fútbol de España» [The Ecuadorian Kike Saverio goes to Andorra, in the third category of Spanish football] (στα Ισπανικά). El Universo. 1 Φεβρουαρίου 2021. Ανακτήθηκε στις 4 Φεβρουαρίου 2021.
14. ↑  «El extremo Kike Saverio se incorpora a la SD Ponferradina» [Winger Kike Saverio joins SD Ponferradina] (στα Ισπανικά). SD Ponferradina. 28 Ιουλίου 2021. Ανακτήθηκε στις 2 Αυγούστου 2021.
15. ↑  «Gol y grave lesión para Kike Saverio, cedido por Osasuna en la Ponferradina» [Goal and serious injury for Kike Saverio, on loan from Osasuna at Ponferradina] (στα Ισπανικά). Diario de Navarra. 9 Μαΐου 2022. Ανακτήθηκε στις 11 Νοεμβρίου 2022.
16. ↑
17. ↑  «Saverio es presentado en su nuevo club». Αρχειοθετήθηκε από το πρωτότυπο στις 23 Ιανουαρίου 2024. Ανακτήθηκε στις 23 Ιανουαρίου 2024.
18. ↑
19. ↑  Επίσημα τους κίτρινους ο Κίκε Σαβέριο για 2+1 χρόνια
20. ↑  Άρης – ΠΑΟΚ: 2-0 με εξαιρετικό πλασέ του Σαβέριο (video)
21. ↑  Τα δύο γκολ των Σαβέριο και Σαμόρα που σφράγισαν τον θρίαμβο του Άρη επί του Παναιτωλικού
22. ↑
23. ↑  «Chelsea 0–3 Barcelona». UEFA.com. Ανακτήθηκε στις 13 Ιουλίου 2020.

Εξωτερικοί σύνδεσμοι
--------------------

* Προφίλ Κίκε Σαβέριο στο BDFutbol
* (Αγγλικά) Προφίλ Κίκε Σαβέριο στο Soccerway

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Άρη Θεσσαλονίκης – τρέχουσα σύνθεση 2023-24 |
| --- |
|  |
|  | 
* 3 Φερράρι
* 4 Φαμπιάνο
* 5 Δεληζήσης
* 6 Μανού Γκαρθία
* 7 Χριστοδουλόπουλος
* 8 Ντουκουρέ
* 9 Μπένετ
* 10 Ρουπ
* 11 Σαβέριο
* 12 Σαμόρα
* 13 Ματαρίτα
* 14 Μπραμπέτς
* 16 Νταρίντα
* 17 Ανσαριφάρντ
* 18 Φατόρε
* 19 Φετφατζίδης
* 20 Τζούρασεκ
* 21 Πάρντο
* 22 Οντουμπάτζο
* 23 Κουέστα
* 28 Βερστράτε
* 30 Ζουλ
* 31 Κυριαζής
* 32 Κάρλσον
* 33 Μοντόγια
* 44 Βέλεθ
* 77 Παναγίδης
* 80 Μορόν
* 92 Ρόουζ
* 93 Σουλεϊμάνοφ
* 94 Χουτεσιώτης
* 99 Μπεκιαρίδης

* Manager: Μάντζιος
 |

 |